**Vyhlásenie**

**Ministerstva práce, sociálnych vecí a rodiny Slovenskej republiky**

Návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov (ďalej len „návrh zákona“),sa predkladá na rokovanie vlády Slovenskej republiky s týmito rozpormi:

1. **Asociácia zamestnávateľských zväzov a združení Slovenskej republiky,**

**Republiková únia zamestnávateľov a**

**Asociácia priemyselných zväzov Slovenskej republiky**

- žiadajú, aby sa pre  rok 2021 zachovala právna úprava neplatenia poistného na sociálne poistenie z tzv. 13. a 14. platu,

1. **Americká obchodná komora v Slovenskej republike**

 - žiada, aby sa pre  rok 2021 zachovala právna úprava neplatenia poistného na sociálne poistenie z tzv. 13. a 14. platu, resp. aby sa platenie poistného na sociálne poistenie z tzv. 13. a 14. platu ustanovilo až od 1. januára 2022,

1. **Národná rada občanov so zdravotným postihnutím v Slovenskej republike a**

**Združenie na pomoc ľuďom s mentálnym postihnutím v Slovenskej republike**

- navrhujú explicitné stanovenie dôchodkovej hodnoty ako kľúčovej veličiny na účely výpočtu starobného dôchodku v roku 2021 priamo v zákone o sociálnom poistení v sume 14,3193 z dôvodu obavy z poklesu priemernej mzdy v hospodárstve Slovenskej republiky v roku 2020,

- žiadajú, aby sa ustanovenia o priznávaní minimálneho dôchodku vzťahovali aj na poberateľov invalidného dôchodku priznaného z dôvodu poklesu schopnosti vykonávať zárobkovú činnosť o viac ako 70 % pred dosiahnutím ich dôchodkového veku.